Projektas

LIETUVOS RESPUBLIKOS

SAUGAUS EISMO AUTOMOBILIŲ KELIAIS įstatymo Nr. VIII-2043

2 straipsnio pakeitimo ir ĮSTATYMO papildymo 114 straipsniu

įstatymas

2025 m. d. Nr. ..........

1 straipsnis. 2 straipsnio pakeitimas

Papildyti 2 straipsnį 661 dalimi:

„661. Stacionarusis greičio matuoklis – kelyje nejudamai įtvirtintas įrenginys su programine įranga momentiniam arba vidutiniam motorinių transporto priemonių, jų junginių su priekabomis greičiui matuoti.“

2 straipsnis. Įstatymo papildymas 114 straipsniu

Papildyti Įstatymą 114 straipsniu:

„114 straipsnis. Stacionariųjų greičio matuoklių įrengimas

1. Siekiant didinti eismo saugumą keliuose gali būti įrengiami stacionarieji greičio matuokliai (toliau – greičio matuokliai). Greičio matuoklių įrengimo ir naudojimo tvarką valstybinės reikšmės keliuose nustato Vyriausybė ar jos įgaliota institucija.

2. Greičio matuokliai keliuose įrengiami siekiant užtikrinti eismo saugumą, įvertinus kelio ar jo ruožo eismo saugumo situaciją, eismo įvykių, kilusių viršijus leistiną važiavimo greitį, aplinkybes, leistino važiavimo greičio viršijimo atvejų mastą, eismo intensyvumą, eismo organizavimą ir kitus eismo saugumo požiūriu svarbius veiksnius ar rizikas. Greičio matuoklius valstybinės reikšmės keliuose įrengia kelio savininkas (valdytojas), vadovaudamasis Vyriausybės ar jos įgaliotos institucijos nustatyta greičio matuoklių įrengimo ir naudojimo valstybinės reikšmės keliuose tvarka.

3. Vidutinio greičio matavimo ruožas negali būti didesnis kaip 10 kilometrų. Viename kelyje vidutinio greičio matavimo ruožų gali būti ne daugiau kaip trys, o greičio matuoklių vietų – ne daugiau kaip penkios.

4. Automagistralėse stacionariosios eismo priežiūros priemonės, fiksuojančios, kaupiančios ir perduodančios duomenis apie visus ar dalį eismo dalyvių tam tikrame kelio ruože (greičio matuokliai, vaizdo kameros ir kt.), gali būti eksploatuojamos tik tuose automagistralių ruožuose, kuriuose kelio dangos būklė neturi įtakos saugiam eismui tame kelyje ir kuriuose, įrengus kitas saugumo priemones (priemones, mažinančias susidūrimų su laukiniais gyvūnais, apšvietimą, lėtėjimo juostas ir pan.), eismo įvykių skaičius per 3 metus nuo šių priemonių įrengimo ženkliai nesumažėjo.

5. Greičio matuokliai, stacionariosios eismo priežiūros priemonės, kurios fiksuoja motorinės transporto priemonės greitį, ir stacionariosios eismo priežiūros priemonės, kurios fiksuoja kitus duomenis, išskyrus greitį, ženklinamos skirtingais kelio ženklais.

6. Prieš visas veikiančias greičio matavimo priemones įrengiami (pastatomi) kelio ženklai, informuojantys apie vykdomą greičio kontrolę, bei ženklai, nurodantys ten leistiną greitį.“

3 straipsnis. Įstatymo įsigaliojimas ir įgyvendinimas

1. Šis įstatymas, išskyrus šio straipsnio 2 dalį, įsigalioja 2025 m. liepos 1 d.

2. Lietuvos Respublikos Vyriausybė ar jos įgaliota institucija iki 2025 m. birželio 30 d. priima šio įstatymo įgyvendinamuosius teisės aktus.

3. Akcinė bendrovė VIA Lietuva (toliau – VIA Lietuva) iki 2025 m. liepos 1 d. peržiūri nustatytus vidutinio greičio ruožus ir įrengtus greičio matuoklius. Jeigu vidutinio greičio ruožų skaičius ir (ar) greičio matuoklių skaičius viršija maksimalius skaičius, nustatytus šio įstatymo 2 straipsnyje išdėstyto Lietuvos Respublikos saugaus eismo automobilių keliais įstatymo 114 straipsnyje, VIA Lietuva panaikina tiek vidutinio greičio matavimo ruožų ir (ar) išmontuoja tiek greičio matuoklių, kad vidutinio greičio ruožų skaičius ir bendras greičio matuoklių skaičius neviršytų maksimalių skaičių, nustatytų šio įstatymo 2 straipsnyje išdėstyto Saugaus eismo automobilių keliais įstatymo 114 straipsnyje. VIA Lietuva taip pat išmontuoja automagistralėse įrengtas stacionarias eismo priežiūros priemones, kurių įrengimas neatitinka šio įstatymo 2 straipsnyje išdėstyto Saugaus eismo automobilių keliais įstatymo 114 straipsnyje nustatytų reikalavimų.

Skelbiu šį Lietuvos Respublikos Seimo priimtą įstatymą.

Respublikos Prezidentas